Innocence of Muslims
<s>Nevinost muslimana () je niskobudžetni film kojeg je 2012. napisao i producirao Nakoula Basseley Nakoula, američki Kopt porijeklom iz Egipta.</s><s>Kraća verzija u trajanju od 14 minuta postavljena je na YouTube u julu, a kasnije je objavljen i puni 74-minutni film.</s><s>Obje verzije prikazuju muslimanski napad na kršćane i vandaliziranje klinike u Egiptu, nakon čega slijedi dio o životu islamskog poslanika Muhameda koji je prikazan kao pohotan, agresivan, ratoboran i ridikulozan.</s><s>Film je izazvao višestruke kritike i kontroverze ne samo zbog sadržaja već i obmanjivanja glumaca, lažnog predstavljanja autora, planiranih motiva, te raznih drugih posljedica.</s>

<s>U prvom redu navodi se amaterska produkcija, apsurdni scenarij i izuzetno loša gluma, odnosno evidentan pokušaj vrijeđanja i širenja mržnje prema muslimanima.</s><s>Autor filma služio se pseudonimima Sam Bacile i Mark Basseley Youssef, međutim, njegov pravi identitet kasnije je raskrinkan.</s><s>Samim glumcima Nakoula je lagao da sudjeluju na epskom filmu o Starom Egiptu, no postprodukcijski je dodao titlove i razne apsurdne reference o islamskoj historiji.</s><s>Zbog ovih razloga, glumica Cindy Lee Garcia ubrzo nakon prikazivanja počela je od ekstremista dobivati prijetnje smrću.</s><s>Garcia, brojni gledatelji i američka Bijela kuća zatražili su od YouTubea da ukloni film, što je odbijeno uz pozivanje na prvi amandman.</s><s>Umjesto uklanjanja sadržaja, YouTube i matična kompanija Google obznanili su da će blokirati pristup filmu u zemljama gdje je takav sadržaj ilegalan i cenzura je provedena od Indonezije i Indije do Egipta i Libije.</s><s>U martu 2014.</s><s>Garcia je tužila dvije kompanije zbog zadržavanja filma i sudija je presudio u njenu korist odnosno naredio da uklone video.</s><s>U septembru iste godine tužio ih je i drugi glumac.</s>

<s>Najkontroverznijim su se pokazali pokušaji autora filma da izazove nasilne reakcije, u čemu je i uspio – prosvjedi sa žrtvama zabilježeni su u Egiptu, Jemenu, Pakistanu i Sudanu.</s><s>Također, u više od dvadeset drugih zemalja održani su mirni protesti, uključujući Ujedinjeno Kraljevstvo.</s><s>Uzimajući u obzir da su producent i distributer iz SAD-a, brojni muslimani na film su gledali kao na alat američke vanjske politike.</s><s>Nakon što se u septembru 2012. odigrao napad na američki konzulat u libijskom Bengaziju pri čemu je smrtno stradao ambasador J. Christopher Stevens, američki Državni sekretarijat naveo je film kao razlog za incident i obrušio se na YouTube da ukloni film.</s><s>Ipak, poslije se pokazalo da su motivi napadača bili drugačiji.</s><s>Dodatnu kontroverzu izazvao je pokušaj Nakoule da odgovornost za film predbaci na jevrejsku zajednicu – lažno se predstavljao kao izraelski državljanin i tvrdio da ga financiraju jevrejski sponzori, što je naišlo na oštre osude američkih jevrejskih organizacija.</s><s>Analitičari ovo tumače kao pokušaj rasplamsavanja sukoba između muslimana i Jevreja, koje dotični smatra "neprijateljima Kopta".</s>

<s>Izvori</s>

<s>Vanjske veze</s>

<s>Close up: Innocence of Muslims na IMDb-u</s>

<s>Filmovi 2012.</s><s>Američki filmovi
Antisemitizam
Islamofobija</s>

